ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዝተኣገዱ ሞተረኛታት ኣዲስ ኣበባ ንመንግስቲ ይምሕጸኑ ኣለዉ 10 ሓምለ 2019 ምንጪ ስእሊ, Fortune News Paper ኣሸናፊ ኣሕመድን ግርማይን ሞተር ብሽክሊታ ተጠቒሞም ብዝህብዎ ኣገልግሎት መነባብሮኦም ይመርሑ። ኣብ ትሕቲኦም ዝመሓደሩ ስድራ'ውን ኣለውዎም። ንዝሓለፉ 10 ዓመታት ንዝተፈላለዩ ሰባትን ትካላትን፡ ኣቑሑት ካብን ናብን ናይ ምብጻሕ ኣገልግሎት ብምሃብ ይመሓደር ከም ዝነበረ ኣሸናፊ ይዛረብ። "ገንዘብ ይኹን ኣቕሓ ኩሉ ኣብጽሕ ዝበሉኒ ነገር ብተኣማንነት'የ ዘብጽሕ ነይረ" ይብል እቲ ኣቦ ክልተ ቆልዑ። ኣብዚ ሕዚ እዋን ግን ካብ 30 ሰነ 2011 [ኣቆጻጽራ ኢትዮጵያ] ጀሚሩ ግብራዊ ዝኾነ ፍቓድ ዘይብለን ሞተራት ከይንቀሳቐሳ ዝእግድ ሕጊ፡ ካብ ስራሕ ደው ኣቢልዎም ይርከብ። መዓልቲ ንዘምጽኦ ብተስፋ ምጽባይ ከም ዝመረጹ ድማ ይዛረቡ። ብርሃን መዓስከር ስደተኛታት ማይ-ዓይኒ ፈተናን ተስፋን ፓርክታት ኢንዱስትሪ ኢትዮጵያ ምምሕዳር ከተማ ኣዲስ ኣበባ ንጸጥታ ስግኣት ዝበለን ሞተር ብሽክሊታታት ካብቲ ዕለት ጀሚረን ከይንቀሳቐሳ ዝእግድ ሕጊ ኣብ 13 ሰነ 2011 ወግዓዊ ገይሩ ነይሩ። ወነንቲ ሞተር ብሽክሊታታት፡ ኣብ ውሽጢ 15 መዓልታት ሓድሽ ምዝገባን ካልኦት ተዛመድቲ ጉዳያትን ብምፍጻም ሕጋዊ ንክኾኑ ድማ ጸዊዑ። ግርማይ ግን እቲ ዝተወሃበ ገደብ ግዜ፡ ካልእ ኣማራጺ ንምድላይ ሓጺር ከም ዝኾነ ይዛረብ። መዓልታዊ መነባብርኦም ካብ ዝመርሕሉ ስራሕ ብኸምዚ ዝበለ ኩነታት ክፈናቐሉ ምግባር ግቡእ ከም ዘይኮነ ብምግላጽ ዝቃወሙ ኣሽከርከርቲ ሞተር ብሽክሊታታት ብ 26 ሰነ ሰላማዊ ሰልፊ ኣካይዶም'ዮም። ሽዑ መልሲ ዝህቦም ዝምልከቶ ኣካል ክረኽቡ ዘይምኽኣሎም ከም ዘሕዘኖ ዝዛረብ ግርማይ "ተስፋ ዘለዎ ኣይመስልን" ክብል በቲ ኩነታት ዝተሰምዖ ስምዒት ገሊጹ። ኣሸናፊ'ውን ካብ ሕዚ ንደሓር ነቲ ጉዳይ ናብ ዝምልከቶ ኣካል ክወስዱ ድልየት ከም ዘይብሉ ተዛሪቡ። "ኣብ ርእሲ እቶም ስኡናት ስራሕ፡ ካልእ ተወሳኺ ኮይነለኹ" ክብል ድማ የረድእ። ኣብታ ከተማ፡ ካልኦት ዓይነታት ተሽከርከርቲ'ውን ንመፈጸሚ ገበናት ይውዕላ ኣብ ዘለዋሉ ኣብዚ ሕዚ እዋን፡ ኣብ ሞተራት ጥራሕ ስጉምቲ ክውሰድ ምኽኣሉ ከም ዘግረመሉ ይገልጽ። በዓል ዋና ኣገልግሎት 'ዘ-ሞል ደሊቨሪ' ዝኾነ ኣቶ እምባዬ ገብረሚካኤል ብወገኑ፡ በቲ ስጉምቲ ስርሑ ከም ዝተጸለወ ይዛረብ። "ሞተራትና ደው ኢለን ኣለዋ" ዝብል እምባዬ ምሉእ ብምሉእ ስራሕ ደው ከም ዘበለ ሓቢሩ። ሓኪም ስኒ ዶክተር ሰብለ ማሞ፡ ኣብ ናይ ትካሎም ቤተ-ፈተነ ዝዳለዉን ንዝተፈላለዩ ክሊኒካት ስኒ ዝቐርቡን ፍርያት ብሞተራት ተጠቒሞም ናብ ዓማዊል የብጽሑ ምንባሮም ትዛረብ። ኣብዚ ሕዚ እዋን ግን ብእዋኑ ከቕርቡ ብዘይምኽኣሎም ዓማዊሎም የማርሩ ከም ዘለዉ ገሊጻ። እቲ መምርሒ ዕላዊ ምስኮነ ንዝተፈላለዩ ኣካላት መንግስቲ ከዘራርቡ ከም ዝፈተኑ ዝዛረብ ኣቶ ኣምባዬ፡ ኣብ ዝሓለፈ ሰሙን ምዝገባ ከም ዝጀመሩ ገሊጹ። ምምሕዳር ከተማ ኣዲስ ኣበባ ዝሓቶም ረቛሕታት ምሉእ ብምሉእ ከም ዘቕረቡ ብምሕባር "ኣብ ሞተር ጂፒኤስ ምግጣም፣ ንሞተረኛ ዲቪዛ ምኽዳን ዝብሉ ረቛሕታት ዋላ እኳ እንተቕረብና ጉዳይና ብስልጠት ኣይኸደልናን ዘሎ" ኢሉ። ኣብዚ ጉዳይ፡ ነየንኡ ክፋል መንግስትን መራሕትን ከዘራርቡ ከም ዘለዎም ዘረድእ ሓበሬታ ስለዘየለ ፎቖዶ ኣብያተ ጽሕፈት መንግስቲ ኢድ ክነስኡ ይግደዱ ከምዘለዉ እውን ሓቢሩ። ምክትል ስራሕ ኣካያዲ ዘ-ሞል ደሊቨሪ ኣይተ ተመስገን ገብረሂወት ከኣ "ኣብ ኣዲስ ኣበባ ዘሎ ጸገም መጓዓዝያ ንምቕራፍ ብዙሓት ኣማራጽታት ክህልዉ ኣለዎም" ይብል። "ኣብዚ ሕጂ እዋን፡ ሞተር ብሽክሌታት ቅልጡፍ፣ ዘተኣማምንን ሕሱርን ኣገልግሎት እናሃባ እየን" ክብል ንቢቢሲ ተዛሪቡ። ምክትል ከንቲባ ከተማ ኣዲስ ኣበባ፡ ታከለ ኡማ ብ 12 ሰነ 2011 ኣ.ኢ ኣብ ዝሃቦ መግለጺ፡ ኣብ ኣዲስ ኣበባ ሞተር ሳይክል ተጠቒምካ ብዝተዋዳደ መገዲ ስርቂ ይፍጸም ከምዘሎ ገሊጹ ነይሩ። ናይ ኣዲስ ኣበባ ታርጋ ዘይለጠፋ ሞተር ብሽክለታታት ቀንዲ ፍልፍል እቲ ጸገም ከም ዝኾና ገሊጹ እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
